Predlog SKLEP SVETA o določitvi stališča, ki ga bo zavzela Evropska unija v Odboru za vladne nabave o pristopu Črne gore k Sporazumu o vladnih nabavah /* COM/2014/0573 final - 2014/0263 (NLE) */





OBRAZLOŽITVENI MEMORANDUM 1. Uvod Črna gora je 4. novembra 2013 zaprosila za pristop k Sporazumu STO o vladnih nabavah (v nadaljnjem besedilu: Sporazum GPA). Črna gora je izrazila svojo namero, da svoj pristop sklene na podlagi spremenjenega besedila Sporazuma GPA (pogodbenice so besedilo sprejele 30. marca 2012, EU pa ga je sklenila prek sklepa Sveta z dne 3. decembra 2013[1]). Spremenjeni sporazum GPA je za Unijo začel veljati 6. aprila 2014. Komisija je v imenu Unije v dvostranskih pogajanjih in pogajanjih v Odboru STO o vladnih nabavah (v nadaljnjem besedilu: Odbor GPA) določila vrsto zavez za odpiranje trga, ki ga zagotavlja Črna gora. Črna gora je nato 18. julija 2014 predložila končno ponudbo. Povzetek končne ponudbe Črne gore in ocena Komisije sta navedena v nadaljevanju. 2. Povzetek pogojev za pristop Črne gore k Sporazumu GPA Končna ponudba Črne gore Obveznosti glede dostopa na trg (zajeti subjekti, blago, storitve in gradbene storitve) Subjekti Ponudba Črne gore v Prilogi 1 („subjekti na centralni ravni vlade“) vključuje izčrpen seznam subjektov na centralni ravni vlade, katerih javna naročila so odprta za pogodbenice Sporazuma GPA. Opombe v tej prilogi se ujemajo opombami EU. Priloga 2 („subjekti na podcentralni ravni vlade“) vključuje vse regionalne in lokalne javne organe naročnike upravnih enot. Opredelitev upravnih enot ustreza klasifikaciji EU takih enot, kot so določene v Uredbi (ES) št. 1059/2003 Evropskega parlamenta in Sveta[2]. V Prilogi 2 so prav tako vključeni organi, ki jih ureja javno pravo. Opredelitev navedenih organov ustreza klasifikaciji EU, kot je določena v Direktivi 2014/24/EU Evropskega parlamenta in Sveta[3]. Okvirni seznam navedenih organov se doda Prilogi. Opombe iz Priloge 2 ustrezajo opombam EU iz Priloge 2. V Prilogi 3 („drugi subjekti“) Črna gora pogodbenicam GPA zagotavlja dostop do naročil vseh javnih storitev iz istih sektorjev kot jih zagotavlja EU (pitna voda, elektrika, letališča, pristanišča, mestni prevoz in železnice). Vključen je okvirni seznam subjektov. Pridržki iz te priloge se ujemajo s pridržki EU iz Priloge 3. Blago Črna gora zagotavlja pozitiven seznam blaga, ki vsebuje iste izjeme kot izjeme EU iz Priloge 4. Storitve Črna gora zagotavlja pozitiven seznam storitev, ki se ujema s seznamom storitev EU iz Priloge 5. Gradbene storitve Črna gora zagotavlja vse gradbene storitve iz oddelka 51 osrednje klasifikacije proizvodov, kot je običajno za vse pogodbenice Sporazuma GPA. Poleg tega EU in nekaterim drugim pogodbenicam Sporazuma GPA zagotavlja dostop do koncesijskih pogodb za izvajanje gradbenih del v skladu z režimom nacionalne obravnave. Pragi Črna gora uporablja pragove, ki jih običajno uporabljajo pogodbenice Sporazuma GPA za blago, storitve in gradbene storitve. Zakonodaja Črne gore Zaradi njenega statusa (država kandidatka za pristop k EU) je sistem javnih naročil Črne gore v veliki meri usklajen s pravnim redom EU na področju javnih naročil. Zakonodaja Črne gore na področju javnih naročil je nediskriminatorna. Ne vsebuje določb, ki bi domačemu blagu in dobaviteljem omogočale ugodnejšo obravnavo kot tujim dobaviteljem ali blagu. Ocena Komisije končne ponudbe Črne gore Končna ponudba Črne gore odraža ponudbo Unije v skladu s Prilogo I spremenjenega Sporazuma GPA. Zato je ustrezna in sprejemljiva. Njena zakonodaja na področju vladnih nabav je v skladu s Sporazumom GPA. V Dodatku I EU bodo za pristop Črne gore zajeti zlasti naslednji pogoji: Ob upoštevanju dejstva, da Črna gora zagotavlja izčrpen seznam subjektov iz Priloge 1, bi moral biti dostop za blago, storitve, dobavitelje in ponudnike storitev iz Črne gore na področje uporabe EU tak, kot je naveden v točki 2 oddelka 2 Priloge 1 EU, kar pomeni dostop do naročil centralnih vladnih javnih organov naročnikov iz Priloge 1. Črna gora bo vključena med pogodbenice Sporazuma GPA (Islandija, Lihtenštajn, Norveška, Švica in Južna Koreja), ki jim EU zagotavlja dostop do koncesijskih pogodb za izvajanje gradbenih del v skladu z oddelkom 2 Priloge 6. 3. PRAVNI ELEMENTI PREDLOGA Spremenjeni Sporazum GPA vsebuje določbo o pristopu. V skladu s členom XXII(2) Sporazuma GPA lahko katera koli članica STO pristopi k Sporazumu GPA pod pogoji, za katere se dogovorijo zadevna članica in pogodbenice, pri čemer se ti pogoji navedejo v sklepu Odbora GPA. Pogoji pristopa Črne gore bodo določeni v sklepu Odbora GPA, ki naj bi bil sprejet v drugi polovici leta 2014. Ta sklep bo vključeval končno ponudbo Črne gore za dostop do njenega trga javnih naročil (sklep bo ob pristopu Črn gore postal del Dodatka I k Sporazumu GPA) in katere koli posebne pogoje za pristop, ki jih zahtevajo druge pogodbenice Sporazuma GPA. Sklep soglasno sprejme Odbor GPA. Člen 218(9) Pogodbe o delovanju Evropske unije (PDEU) določa, da kadar mora organ, ustanovljen z mednarodnim sporazumom, sprejeti sklep s pravnim učinkom, Svet na predlog Komisije sprejme sklep o stališču, ki ga je treba zavzeti v imenu Unije. Sklep Odbora GPA, ki bo določil pogoje pristopa Črne gore, spada ne področje uporabe člena 218(9) PDEU, saj sklep sprejme organ, ustanovljen z mednarodnim sporazumom, ki ima pravne posledice. 4. PRIPOROČILO Pričakuje se, da bo pristop Črne gore k Sporazumu GPA zelo pozitivno prispeval k nadaljnjemu mednarodnemu odpiranju trgov javnih naročil s povečanjem števila pogodbenic Sporazuma GPA in s spodbujanjem drugih držav, naj pristopijo k Sporazumu GPA. Komisija priporoča, da se končno ponudbo Črne gore sprejme ob upoštevanju zgoraj navedenih pogojev. Zato se predlaga pooblastitev Komisije, da v Odboru GPA izrazi stališče Unije v korist pristopa Črne gore, to stališče pa se bo odražalo v sklepu Odbora GPA o pristopu Črne gore. 2014/0263 (NLE) Predlog SKLEP SVETA o določitvi stališča, ki ga bo zavzela Evropska unija v Odboru za vladne nabave o pristopu Črne gore k Sporazumu o vladnih nabavah SVET EVROPSKE UNIJE JE – ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) Črna gora je 4. novembra 2013 zaprosila za pristop k Sporazumu o vladnih nabavah (v nadaljnjem besedilu: Sporazum GPA). (2) Črna gora je svoje zaveze predložila pogodbenicam GPA v svoji končni ponudbi z dne 18. julija 2014. (3) Končna ponudba Črne gore odraža ponudbo Unije v skladu s Prilogo I spremenjenega Sporazuma GPA. Zato je ustrezna in sprejemljiva. Pogoji za pristop Črne gore, kot so določeni v Prilogi k temu sklepu, se bodo odražali v sklepu o pristopu Črne gore, ki ga sprejme Odbor o vladnih nabavah (v nadaljnjem besedilu: Odbor GPA). (4) Pričakuje se, da bo pristop Črne gore k Sporazumu o vladnih nabavah pozitivno prispeval k nadaljnjemu odpiranju mednarodnih trgov javnih naročil. (5) V skladu s členom XXII(2) Sporazuma GPA lahko katera koli članica STO pristopi k temu sporazumu pod pogoji, za katere se dogovorijo zadevna članica in pogodbenice, pri čemer se ti pogoji navedejo v sklepu Odbora GPA. (6) Zato je potrebno določiti stališče, ki se zavzame v imenu Unije v Odboru GPA v zvezi s pristopom Črne gore – SPREJEL NASLEDNJI SKLEP: Člen 1 Stališče, ki se zavzame v imenu Evropske unije v Odboru za vladne nabave, je potrditev pristopa Črne gore k Sporazumu o vladnih nabavah, ob upoštevanju posebnih pogojev za pristop iz Priloge k temu sklepu. Člen 2 Ta sklep začne veljati na dan sprejetja. V Bruslju, Za Svet Predsednik [1] Sklep Sveta z dne 2. decembra 2013 o sklenitvi Protokola o spremembi Sporazuma o vladnih nabavah (UL L 68, 7.3.2014, str. 1). [2] Uredba (ES) št. 1059/2003 Evropskega parlamenta in Sveta z dne 26. maja 2003 o oblikovanju skupne klasifikacije statističnih teritorialnih enot (NUTS) (UL L 154, 21.6.2003, str. 1). [3] Direktiva 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES (UL L 94, 28.3.2014, str. 65). PRILOGA POGOJI EU ZA PRISTOP ČRNE GORE K SPORAZUMU GPA S pristopom Črne gore k Sporazumu o vladnih nabavah se točka 2 oddelka 2 (Centralni vladni javni organi naročniki držav članic EU) Priloge 1 k Dodatku I za Evropsko unijo glasi: „2. Za blago, storitve, ponudnike in izvajalce storitev iz Izraela in Črne gore, naročila naslednjih centralnih vladnih javnih organov naročnikov.“ S pristopom Črne gore k Sporazumu o vladnih nabavah se oddelek 2 Priloge 6 glasi: „2. Koncesijske pogodbe za izvajanje del so, če jih oddajo subjekti iz Priloge 1 in 2, vključene v režim nacionalne obravnave ponudnikov gradbenih storitev iz Islandije, Lihtenštajna, Norveške, Nizozemske v imenu Arube, Švice in Črne gore, pod pogojem da je njihova vrednost enaka ali presega 5 000 000 SDR, ter za ponudnike gradbenih storitev iz Koreje; pod pogojem da je njihova vrednost enaka ali presega 15 000 000 SDR.